Kaapse kurper - Wikipedia
(Aangestuur vanaf Sandelia capensis)
Die Kaapse kurper (Sandelia capensis) is 'n varswatervis wat voorkom in die riviere van die Wes-Kaap en Oos-Kaap; vanaf die Koegarivier tot by die Kaapse Vlakte. In Engels staan die vis bekend as die Cape kurper.
'n Kaapse kurper uit 'n boloop van die Breederivier, Wes-Kaap, Suid-Afrika.
Die vis is geel of goudbruin met swart kolle en golfvormige strepe oor die lyf. Daar swart strepe wat vanaf die oë uitstraal. Die membraan van die dorsale en anale vinne is swart. Broeiende mannetjies word donkerbruin of swart. Die vis word tot 200 mm lank.
Die vis is gehard en leef in 'n verskeidenheid habitatte. Hulle verkies stil of stadigvloeiende water vol plantegroei of wortels. Hulle vreet insekte, ongewerweldes en klein vissies. Die vis broei in die somer, die mannetjies is gebiedsgebonde en pas die eiers op.
Bevolkings het verklein en word verder bedreig deur habitat wat vernietig word en ingevoerde baars wat op die kurpers jagmaak.